Ինչ վերաբերում է դատախազի կողմից բանավոր ցուցումներ տալուն, ապա քրեադատավարական օրենքը հստակ կարգավորում է դատախազի կողմից, այդ թվում` նաև բանավոր ցուցում տալու ընթացակարգը: Բայց իրական կյանքում անխուսափելի և բազմաթիվ են դեպքերը, երբ անմիջական շփումներում քննիչը, հսկողություն իրականացնող դատախազը, ելնելով նախաքննության օպերատիվությունն ու արդյունավետությունն ապահովելու հրատապ անհրաժեշտությունից, միասին պլանավորում են նախաքննությունը, դատավարական որոշումների հիմքերը, պայմանները: Սա արդյունավետ համագործակցության դրսևորում է, որը, սակայն, երբեք չի բացառել տարակարծությունների դեպքում օրենքով սահմանված ընթացակարգերի գործարկումը: